open-index/open-wikipedia-markdown huggingface dataset:
1915 சனாக்கலே பாலம்

**1915 சனாக்கலே பாலம்** (*1915 Çanakkale Bridge*, ), அல்லது **தார்தனெல்லி பாலம்** (*Dardanelles Bridge*, ), என்பது வடமேற்குத் துருக்கியில் சனாக்கலே மாகாணத்தில் அமைந்துள்ள ஒரு சாலைத் தொங்கு பாலம் ஆகும். இப்பாலம் மர்மாரா கடலுக்குத் தெற்கே கிட்டத்தட்ட 10 கிமீ (6.2 மைல்) தொலைவில் உள்ள தார்தனெல்லி நீரிணையைக் கடந்து செல்கிறது.

சனாக்கலே பாலம் 321-கிலோமீட்டர் நீள (199 மைல்) US$2.8 பில்லியன் செலவில் திட்டமிடப்பட்டுள்ள கினாலி-பலிக்கேசிர் விரைவுச் சாலையின் மையப் பகுதியில் அமைக்கப்பட்டுள்ளது. இது கிழக்கு திரேசில் உள்ள O-3 மற்றும் O-7 பெருஞ்சாலைகளை அனத்தோலியாவில் உள்ள O-5 பெருஞ்சாலையுடன் இணைக்கிறது. 2,023 மீ (6,637 அடி) நீளம் கொண்ட இந்தப் பாலம் சப்பானில் உள்ள அகாசி கைக்ஜோ பாலத்தைவிட 32 மீ (105 அடி) நீண்டிருப்பதால், உலகின் மிக நீளமான தொங்கு பாலமாக உள்ளது.

இப்பாலத்தை 2022 மார்ச் 18 இல் துருக்கிய அரசுத்தலைவர் ரசிப் தைய்யிப் எர்டோகன் அதிகாரபூர்வமாகத் திறந்து வைத்தார். இந்தப் பாலம் தார்தனெல்சு நீரிணை மீதுள்ள முதலாவது நிலையான கடக்கும் பாலமும், துருக்கிய நீரிணைகளின் குறுக்கே உள்ள ஆறாவது பாலமுமாகு. ஏனையவை பொசுபோரசு நீரிணை மீதுள்ள மூன்று பாலங்களும், அதன் கீழ் உள்ள இரண்டு சுரங்கங்களும் ஆகும்.

## வரலாறு
2020 மே 16 அன்று, ஐரோப்பியக் கரையில் உள்ள கலிபோலி பக்கத்தில் இரண்டாவது கோபுரம் கட்டி முடிக்கப்பட்டது. 2021 நவம்பர் 13 இற்குள் அனைத்து தட்டுகளும் அமைக்கப்பட்டன. 200 லீரா (€12.20) கட்டணத்தில் 2022 மார்ச் 18 இல் சுங்கச்சாவடிப் பாலம் போக்குவரத்துக்காக திறக்கப்பட்டது.

## குறியீடுகள்
சில குறியீடுகள் இப்பாலத்துடன் தொடர்புடையவை. பெயரில் உள்ள எண் 1915 என்பது, முக்கியமான தாங்குபால வடத்தின் குறுக்குவெட்டுப் புள்ளியின் உயரம் (318 மீ), தொடக்க நாள் (18 மார்ச்) ஆகியவை கலிப்பொலி போரில் கடற்படை நடவடிக்கைகளின் போது 1915 மார்ச் 18 அன்று உதுமானியக் கடற்படையின் வெற்றியுடன் தொடர்புடையது. பாலத்தின் நீளம், 2023 மீட்டர், 2023 இல் துருக்கியக் குடியரசின் நூற்றாண்டு விழாவைக் குறிக்கிறது.

## காட்சியகம்

File:Çanakkale 1915 Bridge construction March 2020 2.jpg|மேற்குக் கோபுரம், மார்ச் 2020
File:Çanakkale 1915 Bridge construction March 2020 1.jpg|ஐரோப்பியப் பகுதியில் இருந்து ஆசியப் பகுதிக்கான பார்வை, மார்ச் 2020
File:1915 Çanakkale Bridge, October 2021.png|2021 இல் பாலம்


## மேற்கோள்கள்

## வெளி இணைப்புகள்
* Official website
*Çanakkale 1915 Bridge  at Daelim web site

பகுப்பு:பாலங்கள்
பகுப்பு:தொங்கு பாலங்கள்
பகுப்பு:துருக்கி
மெலிட்டோபோல்

**மெலிட்டோபோல்** (**Melitopol**) உக்ரைன் நாட்டின் தென்கிழக்கில், உருசியா எல்லையை ஒட்டி அமைந்த சப்போரியா மாகாணத்தில் அமைந்த நகரம் ஆகும். இந்நகரம் மொலோச்சனா ஆற்றின் கரையில் உள்ளது. மெலிட்டோபோல் நகரத்தின் மக்கள் தொகை 1,50,768 ஆகும்.

## 2022 உக்ரைன் மீதான உருசியாவின் படையெடுப்பு

20 பிப்ரவரி 2022 அன்று 2022 உக்ரைன் மீதான உருசியாவின் படையெடுப்பின் போது, மெலிட்டோபோல் நகரத்தின் விமானப்படை தளத்தை உருசியப்  படைகள் தாக்கி அழித்தன.
11 மார்ச் 2022 அன்று மெலிட்டோபோல் நகர மேயர் ஐவான் பெடோரோவை உருசியப் படைகள் கடத்தி சென்றன.மேலும் முன்னாள் நகர கவுன்சிலர் கலினா தனில்சென்கோவை மெலிட்டோபோல் நகர மேயராக உருசியப் படைகள் பதவியில் அமைர்த்தின.

## படக்காட்சிகள்

File:Мелитополь (буквы).jpg|thumb|
File:Фонтан в парке Горького.jpg|thumb|மாக்சிம் கார்க்கி பூங்கா 


## தட்ப வெப்பம்

## மேற்கோள்கள்

## வெளி இணைப்புகள்

*
*Melitopol investment portal
*Melitopol guidebook
*Melitopol – the honey-city: multilingual portal
*Melitopol from Encyclopædia Britannica
*Melitopol map 

பகுப்பு:உக்ரைனிய நகரங்கள்
நவ்ப்பாக்ட்டஸ்

**நவ்ப்பக்ட்டஸ்** (*Nafpaktos*,    ) என்பது மேற்கு கிரேக்கத்தின் ஏட்டோலியா-அகார்னானியாவில் உள்ள ஒரு நகரம் ஆகும். இது கொரிந்து வளைகுடாவின் வடக்கு கடற்கரையில் 3 கி.மீ. (2 மைல்) மேற்கே மோர்னோஸ் ஆற்றின் முகத்துவாரத்தில் அமைந்துள்ளது.

பெலோபொன்னேசியப் போரில் முக்கியமான ஏதெனியன் கடற்படை நிலையமான இதற்கு **நௌபக்டோஸ்** (  , Latinized *Naupactus* ) என்று பெயரிடப்பட்டது. கொரிந்து வளைகுடாவுக்கான அணுகலைக் கட்டுப்படுத்தும் உத்தியியல்  ரீதியாக முக்கியமான இடமான இது சிலுவைப் போர்கள் மற்றும் உதுமானிய-வெனிஸ் போர்களின் போது  பலமுறை கை மாறியது. இது 15 ஆம் நூற்றாண்டில் வெனிஸ் கட்டுப்பாட்டில் இருந்தது. அப்போது இதன் பெயரானது வெனிஸ் வடிவில் **லெபாண்டோ** என்று அறியப்பட்டது. இது 1499 இல் உதுமானிய பேரரசிடம் வீழ்ந்தது. மேலும் 16 ஆம் நூற்றாண்டில் உதுமானிய கடற்படையால் கடற்படை தளமாக பயன்படுத்தப்பட்டது. இது 1571 இல் லெபாண்டோ போரில் ஹோலி கூட்டணியின் தீர்க்கமான வெற்றியின் தளமாக இருந்தது. 1687-1699 இல் வெனிஸ் கட்டுப்பாட்டின் இருந்த  குறுகிய காலத்தைத் தவிர, 1829 இல் கிரேக்கத்தின் விடுதலை வரை லெபாண்டோ உதுமானியரின் கட்டுப்பாட்டின் கீழ் இருந்தது.

நவீன நகராட்சி 1946 இல் உருவாக்கப்பட்டது. ஆனால் 2010 இல் மேற்கொள்ளபட்ட சீர்திருத்தத்தில் இது நாஃப்பக்டியா பெருநகராட்சியுடன் இணைக்கப்பட்டது. நகர மாவட்டமானது    பரப்பளவைக் கொண்டுள்ளது, 2011 ஆண்டைய மக்கள் கணக்கெடுப்பின்படி மக்கள் தொகை 20,000 க்கு நெருக்கமாக உள்ளது.

இந்த நகரம் ஆன்டிரியோவிலிருந்து வடகிழக்கே 9 கி.மீ. (6 மைல்), பட்ராசுக்கு வடகிழக்கே 18 கி.மீ. (11 மைல்), மிசோலோங்கிக்கு கிழக்கே 35 கி.மீ. (22 மைல்), அக்ரினியோவின் தென்கிழக்கே 45 கி.மீ. (28 மைல்) தொலைவில் உள்ளது. கிரேக்க தேசிய சாலை 48 / E65 (ஆண்டியோ - நாபாக்டோஸ் - தெல்பி -  லிவாடியா) நகரத்திற்கு வடக்கே செல்கிறது. இது அக்ரினியோவிற்கு அடுத்து ஏட்டோலியா- அகார்னானியாவின் இரண்டாவது பெரிய நகரமாகும்.

## குறிப்புகள்

பகுப்பு:Coordinates on Wikidata
பகுப்பு:கிரேக்க நகரங்கள்
பகுப்பு:கொரிந்து வளைகுடா
பாகீ

**பாகீ** ( *Pagae* அல்லது *Pagai*,    ) என்பது அல்சியோனியன் அல்லது கொரிந்து வளைகுடாவில் உள்ள பண்டைய மெகாராவின் நகரமாகும். கிரேக்கத் தொன்மங்களின் சில ஆதாரங்களின்படி, மன்னர்  டெரியசின் சொந்த நகரமாக பாகீ இருந்தது. இது மேற்கு கடற்கரையில் உள்ள மெகாரிஸ் துறைமுகம் மற்றும் தலைநகருக்கு அடுத்து நாட்டின் மிக முக்கியமான இடமாகும். இசுட்ராபோவின் கூற்றுப்படி, இது மெகாரிக் பூசந்தியின் மிகக் குறுகிய பகுதியில் அமைந்துள்ளது. பாகீயிலிருந்து நிசீயா வரையிலான தொலைவு 120 ஸ்டேடியா ஆகும்.  கி.மு. 455 இல் மெகாரியர்கள் எசுபார்த்தாவிடமிருந்து தங்களைக் காத்துக்கொள்ள ஏதென்சின் கூட்டணியில் இணைந்தபோது ஏதெனியர்கள் பாகீயில் தங்கள் கடற்படை தளத்தை நிறுவி பாதுகாப்பை பலப்படுத்தினர்.  பெலோபொன்னெசீயாவில் இருந்து யாரேனும் ஏதென்சு மீது படையெடுத்து வந்தால், அதற்கு அவர்கள் மெகராவை வழியாக பயன்படுத்தக்கூடாது என்பதே ஏதெனியர்களின் தோக்கமாக இருந்தது.  கி.மு. 454 இல் மெகாரா அவர்களிடமிருந்து கிளர்ச்சி செய்த சிறிது காலத்திற்குப் பிறகு ஏதெனியர்கள் பாகீயை தொடர்ந்து தக்க வைத்துக் கொண்டிருந்தனர். ஆனால், அதே ஆண்டில் செய்யப்பட்ட முப்பது ஆண்டு போர்நிறுத்தத்தின் மூலம், அவர்கள் இந்த இடத்தை மெகாரியர்களிடம் ஒப்படைத்தனர்.  

இந்த இடம் நவீன அலெபோச்சோரிக்கு அருகில் அமைந்துள்ளது. இந்த நகரச் சுவர்களின் எச்சங்கள் இன்றும் காணப்படுகின்றன.

## குறிப்புகள்

பகுப்பு:பண்டைய கிரேக்க புவியியல்
பகுப்பு:கொரிந்து வளைகுடா
நிசீயா

thumb| இந்த வரைபடம் நிசீயாவை பண்டைய நகரமான மெகாராவுடன் இணைக்கும் நீண்ட சுற்றுச் சுவர்களை சித்தரிக்கிறது.
**நிசீயா (Nisaea** அல்லது **Nisaia** (    அல்லது Νισαία) என்பது பண்டைய கிரேக்க நகர அரசான மெகாராவுக்கு உட்பட ஒரு துறைமுக நகரமாகும். இது சரோனிக் வளைகுடாவில் அமைந்திருந்தது.  கிரேக்கத் தொன்மவியல் படி, நிசீயா இரண்டாம் பாண்டியனின் மகன்களில் ஒருவரால் நிறுவப்பட்டது. அவர் தன் தந்தை  வழங்கிய பிராந்தியத்திற்கு தனது பெயரை இட்டார்.  பெலோபொனேசியப் போருக்கு முன்னும் பின்னும் நிசியாவின் கட்டுப்பாடு ஏதென்சுக்கும் மெகாராவுக்கும் இடையில் மாறிமாறி இருந்துவந்தது.     மெகாரியர்கள் நிசியாவை தங்கள் நகரத்துடன் சேர்த்து பாதுகாக்ககும் வகையில்  நீண்ட சுவர்களைக் கட்டினார்கள்.  துசிடிடீஸின் கூற்றுப்படி, துறைமுகத்தை மெகாராவுடன் இணைக்கும் சுவர்களின் நீளம் எட்டு கிரேக்க ஸ்டேடியாக்கள் ஆகும், அதே நேரத்தில் இசுட்ராபோ சுவர்கள் 18 ஸ்டேடியா நீளம் கொண்டதாகக் கூறுகிறார்.   டிமீடரின் கோயில் நிசியாவுக்கு அருகிலுள்ள சாலையில் அமைந்திருந்தது. மேலும் பொசைடன் கோயில் துறைமுக நகரத்திற்குள் அமைந்திருந்தது.  மெகாராவின் கவிஞரான தியோக்னிசின் பிறப்பிடமாக நிசீயா கருதப்படுகிறது. ஆனால் அவரது பிறந்த இடம் குறித்து உறுதியாக அறியப்படவில்லை  இந்தப் பண்டைய துறைமுக நகரத்தின் இருப்பிடம் குறித்து வரலாற்றாசிரியர்களிடையே விவாதம் நிலவுகிறது. 

## குறிப்புகள்

பகுப்பு:பண்டைய கிரேக்க நகரங்கள்
புருஷார்த்தம்

**புருஷார்த்தம்** (சமஸ்கிருதம்: पुरुषार्थ, IAST: Puruṣārtha) என்பது இந்து சமய சித்தாந்தத்தின்படி மனித வாழ்க்கையின் நான்கு நேரான குறிக்கோள்கள் அல்லது நோக்கங்களைக் குறிக்கிறது. இந்து மரபிலே வலியுறுத்தப்படும் அறநெறிகளில் புருஷார்த்தங்களும் ஒன்றாகும். "மனித நாட்டத்தின் பொருள்" என்பதாகப் பொருட்படும் புருஷார்த்தமானது, மனிதனால் அடையப்பட வேண்டிய ஒன்றாகும். இச்சிந்தனை இந்து மதத்தில் ஒரு மையக் கருத்தாகும். நான்கு புருஷார்த்தங்களாவன தர்மம் (அதாவது நீதி, தார்மீக சிந்தனைகள்), அர்த்தம் (செழிப்பு, பொருளாதாரப் பயன்கள்), காமம் (இன்பம், அன்பு, உளவியல் பொருட்கள்), மற்றும் மோட்சம் (வீடுபேறு, ஆன்மீகச் சிந்தனைகள், மெய்யுணர்தல்) ஆகியனவாகும். தமிழில் இவை முறையே **அறம்**, **பொருள்**, **இன்பம்**, மற்றும் **வீடு** (அல்லது **வீடுபேறு**) எனப்படுகின்றன.

நான்கு புருஷார்த்தங்களுமே முக்கியமானவை தான் என்றாலும் ஒன்றை மட்டுமே கைகொள்ளும் நிலை வரின் தர்மமே (அறம்) அர்த்ததையும் காமத்தையும் விட முக்கியமானது என்று இந்து தத்துவத்தில் கூறப்படுகிறது. மோட்சம் மனித வாழ்வின் இறுதி இலட்சியமாகக் கருதப்படுகிறது. எனினும் மோட்சத்தைக் குறித்து இந்துக்களிடையே பலவகையான கருத்துகளும் விளக்கங்களும் இருப்பது குறிப்பிடத்தக்கது.

இந்திய வரலாற்றில் அறிஞர்கள் பலரும் அர்த்தம், காமம் ஆகிய இரண்டிற்கும் இடையே ஒருவித உள்ளார்ந்த பதற்றம் இருப்பதைச் சுட்டியுள்ளனர். மேலும் மோட்சம் எனப்படும் ஆன்மீகத் தேடலுக்காக அனைத்து செல்வங்களையும் இன்பத்தையும் துறக்க வேண்டுமென்றும் வலியுறுத்தியுள்ளனர். இதற்காகவே அவர்கள் நிஷ்காம கர்மம் என்ற "தன்னலமற்று அல்லது பற்றற்று செயல்படும்" விதத்தை அர்த்தத்திற்கும் காமத்திற்கும் இடையேயுள்ள இப்பதட்டத்திற்கு ஒரு தீர்வாக முன்மொழிந்துள்ளனர்.

## இவற்றையும் பார்க்க
* கர்மா
* கர்ம யோகம்

## தரவுகள்

**தரவு நூல்கள்:**
* (fourth revised & enlarged edition).
*
*
*
*
*

## மேலும் படிக்க
* Gavin Flood (1997), "The Meaning and Context of the Puruṣārthas", In The Bhagavadgītā for Our Times (Editor: Julius J. Lipner), Oxford University Press, pages 11–27, 
* Arvind Sharma (1982), "The Puruṣārthas: A Study in Hindu Axiology", Asian Studies Center, Michigan State University, 
* Karl Potter (1963), "Presuppositions of India's Philosophies", Prentice Hall, 

## வெளி இணைப்புகள்
* Donald David (2004), "Being Hindu or being human: A reappraisal of the puruṣārthas", *International Journal of Hindu Studies*, 8(1–3): 1–27, 
* John Koller (1968), ''Puruṣārthas as Human Aims'', Philosophy East and West, 18(4): 315–319
* கர்மாவைப் பற்றி அறியவேண்டிய தமிழ் புத்தகம்

பகுப்பு:இந்து மெய்யியல்
பகுப்பு:ஆன்மீகக் கொள்கை
அசிசா சித்திக்கு

**அசிசா சித்திக்கு** (*Aziza Siddiqui*) ஆப்கானித்தான் நாட்டைச் சேர்ந்த ஒரு சமுகச் செயற்பாட்டாளர் ஆவார். 1983 ஆம் ஆண்டு இவர் பிறந்தார்.  ஆப்கானித்தான் தன்னார்வ தொண்டு நிறுவனமான ஆக்சன் எய்டுடன் இணைந்து பெண்களின் உரிமைகள் தொடர்பான  ஒருங்கிணைப்பாளராக இருந்தார். கிராமப்புற ஆப்கானிய பெண்களின் நிலைமை குறித்து ஆய்வுகள் செய்தார். பெண்களின் உரிமைகள் குறித்து அவர்களுக்கு கல்வி அளித்தார்.  தனிப்பட்ட முறையில்  இப்பணிக்காக அச்சுறுத்தப்பட்ட போதிலும் முடிவுகள் எடுத்து செயல்படுவதில் பெண்களுக்குத் தொடர்ந்து பயிற்சிகளை ஏற்பாடு செய்தார்.

ஆப்கானித்தானில் பிறந்த அசிசா சித்திக்கு, போரின் காரணமாக எட்டு வயதாக இருக்கும் போது பாக்கித்தானுக்குப் புறப்பட்டார். ஆனால் 2003 ஆம் ஆண்டு பெண்களின் உரிமைகளுக்காகப் பணியாற்றுவதற்காக ஆப்கானித்தானுக்குத் திரும்பினார். 2007 ஆம் ஆண்டில் பன்னாட்டு வீரப் பெண் விருதைப் பெற்றார்.  இருப்பினும், இவருடைய புகழின் காரணமாக பாதுகாப்பாக ஆப்கானித்தானுக்குத் திரும்ப முடியவில்லை. எனவே இவர் அமெரிக்காவில் தஞ்சம் அடைந்தார்.

முதியோர், ஊனமுற்ற புலம்பெயர்ந்தோர், தஞ்சம் அடைந்தவர்கள், அகதிகள் ஆகியோருக்கு  உதவும் இருமொழி பன்னாட்டு உதவியாளர் சேவைகளுக்கான பணியாளராக 2008 ஆம் ஆண்டு முதல் பணியாற்றத் தொடங்கினார். 2009 ஆம் ஆண்டில், கலை மற்றும் கலைக் கல்வியின் மூலம் பன்முகத்தன்மையை ஊக்குவிக்கும் கீதானா தயாரிப்பு நிறுவனம் வழங்கும் "ஆண்டின் அசாதாரண சாதாரண நபர்" என்ற விருதை சித்திக் பெற்றார்.
## மேற்கோள்கள்

பகுப்பு:1980கள் பிறப்புகள்
பகுப்பு:ஆப்கானித்தான் மக்கள்
பகுப்பு:வாழும் மக்கள்
பி. ராஜ்குமார்

**பி. ராஜ்குமார்** எனும் **ராஜ்குமார் பத்துமலை** (பிறப்பு: 10 டிசம்பர் 1964); (மலாய்: *Batumalai Rajakumar*; ஆங்கிலம்: *Batumalai Rajakumar*) என்பவர் மலேசியாவில் புகழ்பெற்ற இடைத்தொலைவு ஓட்டக்காரர். 

அமெரிக்கா, லாஸ் ஏஞ்சலஸ்
1984 ஒலிம்பிக் 800 மீ; 1500 மீ. போட்டிகளில் மலேசியாவைப் பிரதிநித்தவர். 

## 1984 ஒலிம்பிக் சாதனை நேரங்கள்

* 1500 மீட்டர் - 3:55.19
* 800 மீட்டர் - 1:48.19

## 1985 ஆசியா; மலேசியா சாதனை

* 800 மீட்டர் - 1:47.37

1985-ஆம் ஆண்டு இந்தோனேசியா, ஜகார்த்தாவில் ஆசிய தடகளப் போட்டி விளையாட்டுகள் நடைபெற்றன. அதில் 800 மீட்டர் ஓட்டத்தில், 1:47.37 விநாடிகளில் ஓர் ஆசிய சாதனையைச் செய்தார். அந்தச் சாதனை, 36 ஆண்டுகளுக்குப் பின்னர், இன்று வரையில் மலேசியாவில் முறியடிக்கப்படவில்லை. 

அவருடைய அந்தச் சாதனை முறியடிக்கப்பட வேண்டும் என்று விருப்பம் தெரிவித்து உள்ளார். இப்போது உள்ள தட கள விள்ளையாட்டாளர்கள் தங்களின் ஓட்ட முறைமையை மாற்ற வேண்டும்; முயற்சி செய்தால் முடியாதது எதுவும் இல்லை என்று சொல்கிறார்.

1985 ஆசிய தடகளப் போட்டி விளையாட்டுகளில், இந்தியாவிற்கு 10 தங்கப் பதக்கங்கள் கிடைத்தன. மலேசியாவுக்கு ஒரே ஒரு தங்கம் கிடைத்தது. அதுவும் வி. ராஜ்குமாரின் 800 மீட்டர் ஓட்டத்தில் கிடைத்தது.

## குடும்பம்

மனைவியின் பெயர் சரோஜா. இரு பிள்ளைகள். மகள் கிரித்திகா. மகன் யுவன்.

ராஜ்குமார் தற்சமயம் பல்துறை தொழில் முனைவராகச் சொந்தத் தொழிலில் ஈடுபட்டு வருகிறார். ஒரு தங்கும் விடுதி; ஒரு பழத்தோட்டம், ஒரு விலங்குப் பண்ணை, ஒரு தேயிலைத் தோட்டம் மற்றும் ஒரு வீடமைப்பு நிறுவனம் போன்றவற்றை நடத்தி வருகிறார். 

## மேற்கோள்

பகுப்பு:1964 பிறப்புகள்
பகுப்பு:மலேசியத் தமிழர்
பகுப்பு:தட கள விளையாட்டு வீரர்கள்
பகுப்பு:தமிழ் ஒலிம்பிக் வீரர்கள்
பகுப்பு:மலேசிய விளையாட்டு வீரர்கள்
பகுப்பு:மலேசியாவின் ஒலிம்பிக் விளையாட்டு வீரர்கள்
ஜம்மு காஷ்மீரில் பயங்கரவாதத் தாக்குதல்கள் பட்டியல்

19 சனவரி 1990 அன்று இரவில், பாகிஸ்தான் ஆதரவு இசுலாமிய பயங்கரவாதக் குழுக்கள், காஷ்மீர பண்டிதர்கள் உள்ளிட்ட 3 இலட்சம் முதல் 6 இலட்சம் வரையிலான இந்துக்களை காஷ்மீர் பள்ளத்தாக்கிலிருந்து வலுக்கட்டாயமாக வெளியேற்றினர். இது முதல் தொடர்ச்சியாக ஜம்மு காஷ்மீரில் இந்துக்கள், கோவில்கள் மற்றும் துணை இராணுவப்படையினர் மீது பாகிஸ்தான் ஆதரவு பெற்ற இசுலாமிய பயங்கரவாதக் குழுக்கள் தொடர்தாக்குதல் நடத்தி வருகின்றனர். அதன் பட்டியல் கீழ் வருமாறு: 
# 1990 - காஷ்மீரி இந்துக்கள் வெளியேற்றம் 
# 1998 சப்நாரி படுகொலைகள்
# 1998 சம்பா படுகொலை
# 1998 பிரான்கோட் படுகொலைகள்
# 1998 வந்தமா படுகொலைகள்
# 2000 அமர்நாத் யாத்ரீகர்கள் படுகொலை
# 2001 அமர்நாத் யாத்திரீகர்கள் படுகொலை
# 2001 கிஷ்துவார் படுகொலை
# 2002 அமர்நாத் யாத்திரீகர்கள் படுகொலை
# 2002 காசிம் நகர் படுகொலைகள்
# 2002 இரகுநாத் கோயில் தாக்குதல்கள்
# 2003 புல்வாமா படுகொலைகள்
# 2006 தோடா படுகொலை
# அமர்நாத் தாக்குதல், 2017
# 2016 ஊரித் தாக்குதல்
#புல்வாமா தாக்குதல் 2019
## மேற்கோள்கள்

பகுப்பு:ஜம்மு காஷ்மீர்
பகுப்பு:இந்தியப் பட்டியல்கள்
தானிய உற்பத்தியின் அடிப்படையில் நாடுகளின் பட்டியல்

**தானிய உற்பத்தியின் அடிப்படையில் நாடுகளின் பட்டியல்** (*List of countries by cereal production*) 2020 ஆம் ஆண்டின் உற்பத்தி அடிப்படையில் இங்கு பட்டியலிடப்பட்டுள்ளது. உணவு மற்றும் வேளாண் அமைப்பு பெருநிறுவன புள்ளிவிவர தரவுத்தளத்தில் இருந்து உற்பத்தி தரவுகள் எடுக்கப்பட்டுள்ளன. 2020 ஆம் ஆண்டிற்கான உலக தானிய உற்பத்தி 2,996,142,289 மெட்ரிக் டன்களாக இருந்தது.

1961 ஆம் ஆண்டில் உற்பத்தி 877 மில்லியன் டன்களாக இருந்தது.

## நாடுகள் வாரியாக உற்பத்தி
பார்லி, ஓட்சு, தினை, சோளம், அரிசி, கம்பு மற்றும் கோதுமை தானியங்களை அதிகம் உற்பத்தி செய்யும் நாடுகளை அட்டவணை காட்டுகிறது.

## உலக உற்பத்தி

## மேற்கோள்கள்

பகுப்பு:நாடு வாரியாக வேளாண்மை
பனூன் காஷ்மீர்

**பனூன் காஷ்மீர்** என்பது இந்தியாவின் ஜம்மு காஷ்மீர் பகுதியில் உள்ள  காஷ்மீர் பள்ளத்தாக்கின் பூர்வ குடிகளான காஷ்மீர் பண்டிதர்களின் வாழிடமாகும். சனவரி 1990-ஆம் ஆண்டில் பாகிஸ்தான் ஆதரவு பெற்ற ஆயுதமேந்திய பயங்கரவாத அமைப்புகளால், இந்துக்களுக்கு எதிரான கொலை, கொள்ளை, கற்பழிப்பு போன்ற கொலை தாக்குதல்களால், காலம் காலமாக வாழ்ந்த  தாயகத்தை விட்டு, 3 இலட்சம் முதல் 6 இலட்சம் வரையிலான   காஷ்மீர் பண்டிதர்கள் உள்ளிட்ட  உடமைகளை இழந்து வெறும் கையுடன் வலுக்கட்டாயமாக வெளியேற்றப்பட்டனர். இவ்வாறு காஷ்மீரிலிருந்து வெளியேறிய இந்துக்கள் ஜம்மு, தில்லி, சண்டிகர் போன்ற நகரங்களில் உள்நாட்டில் அகதிகளாக இன்றும் வாழ்கின்றனர்.

காஷ்மீருக்கு வெளியில் வாழும் காஷ்மீர இந்துக்கள்,  தங்களின் பூர்வீக வாழிடமான காஷ்மீர் பள்ளத்தாக்கில்,   ஜீலம் ஆறுக்கு வடக்கே மற்றும் கிழக்குப் பகுதிகளை உள்ளடக்கிய  பகுதிகளை மீண்டும் அடைவதற்கு  **பனூன் காஷ்மீர்** (நமது காஷ்மீர்)   எனும் இயக்கத்தை 1991-ஆம் ஆண்டில் காஷ்மீர எழுத்தாளரும், சமூக ஆர்வலருமான அக்னிசேகர் என்பவரால் முன்மொழியப்பட்டது. பனூர் காஷ்மீர் எனும் சொல் *பனூன் காசீர்* என்பதிலிருந்து பெறப்பட்டது. இதன் பொருள் **நமது காஷ்மீர்** என்பதாகும்.

பனூன் காஷ்மீர் அமைப்பின் ஒருங்கிணைப்பாளராக டாக்டர் அக்னிசேகரும், தலைவராக டாக்டர் அஜய் குருங்கும் உள்ளனர். ராகுல் கவுல் அதன் இளைஞர் அணி தலைவராக உள்ளார்.

காஷ்மீர் இந்துக்கள் கோரும் பனூன் காஷ்மீர் பகுதிக்கு ஒன்றியப் பகுதி தகுதி வழங்க தொடர்ந்து இந்திய அரசுக்கு அழுத்தம் கொடுத்து வருகிறது. பனூன் காஷ்மீர் இயக்கத்தினர் இந்திய அரசியலமைப்பு சட்டம், பிரிவு 370 மற்றும் இந்திய அரசியலமைப்புச் சட்டம், பிரிவு 35ஏ ஆகியவைகளை இந்திய அரசியலமைப்பிலிருந்து நீக்க வலியுறுத்துகிறது.

## இதனையும் காண்க
* காஷ்மீர பண்டிதர்கள்
*  காஷ்மீரி இந்துக்கள் வெளியேற்றம்

## மேற்கோள்கள்

பகுப்பு:ஜம்மு காஷ்மீர்
பகுப்பு:காசுமீர்
பகுப்பு:இந்து சமய அமைப்புகள்
பகுப்பு:இந்து தேசியம்
சீனா கிழக்கத்திய வான்வழி விமானம் 5735

thumb|400px|5735 விமானத்தின் பாதை

**சீனா கிழக்கத்திய வான்வழி விமானம் 5735** (*China Eastern Airlines Flight 5735*)  சீனாவின் குன்மிங்கில் இருந்து குவாங்சோவுக்கு இயக்கப்படும் திட்டமிடப்பட்ட உள்நாட்டு பயணிகள் விமானமாகும். 2022 ஆம் ஆண்டு மார்ச்சு மாதம் 21 அன்று இவ்விமானம் குவாங்சியில் உள்ள வுயோ மாகாணத்தின் டெங் மாவட்டத்தில் செங்குத்தாக கீழே இறங்கி தரையில் மோதி விபத்திற்கு உள்ளானது. விமானத்தில் 123 பயணிகளும் 9 பணிக்குழுவினரும் இருந்ததாக  சீன விமானப் போக்குவரத்துத் துறை கூறியுள்ளது. உயிர் பிழைத்தவர்கள் யாரும் கண்டுபிடிக்கப்படவில்லை. தேடல் மற்றும் மீட்பு பணி தொடர்ந்து நடைபெறுகிறது.
## விமானம்
குன்மிங் சாங்சுய் பன்னாட்டு விமான நிலையத்திலிருந்து குவாங்சூ பையுன் பன்னாட்டு விமான நிலையத்திற்கு உள்ளூர் நேரப்படி 13:15 மணிக்கு விமானம் புறப்பட்டது. 15:05 மணிக்கு விமானம்  தரையிறங்க வேண்டும்.

விபத்திற்கு நான்கு மணி நேரத்திற்கு முன்பு, உயோ வானிலை சேவைகள் நிறுவனம் வலுவான வெப்பச்சலன காற்றுக்கான எச்சரிக்கையை வெளியிட்டுள்ளது.
thumb|இடது|விபத்தான வானூர்தியின் பாதை
பொதுவாக வானூர்தி விரைவு எடுத்து பின் திடீரென்று குப்புற பாய்வது நடக்காது என்று கூறப்படுகிறது.  வானூர்தியின் பின்புறத்தில் உள்ள வானூர்தியை நிலைநிறுத்தும் கிடைமட்ட வால் சரியாக வேலை செய்யாததாலோ  நாச வேலை காரணமாகவோ விபத்து நடந்திருக்கலாம் என இருக்கலாம் ஊகிக்கப்படுகிறது. அனைத்து எந்திரங்களும் வேலை செய்யாவிட்டாலும் வானூர்தி காற்றில் வழுவி பறப்பது போல வடிவமைக்கப்படுகிறதே அன்றி குப்புற பாய்வது போன்று வடிவமைக்கப்படுவதில்லை என்று முனைவர் பிரௌன் கூறினார். விபத்துக்குள்ளான போயிங் 737NG அதாவது 737 அடுத்த தலைமுறை வானூர்தி மற்ற வானூர்திகளை விட பாதுகாப்பானதாக கருதப்படுகிறது. 1997இல் இருந்து 7,000 வானூர்திகள் விற்பனையானதில் 11 வானூர்திகளே விபத்துத்தை சந்தித்துள்ளன. விபத்துக்குள்ளான வானூர்தி தன் முதல் பறப்பை யூன் 2015இல் சீனாவில் மேற்கொண்டது. வானூர்தி 29,100 அடி உயரத்தில் பறந்து கொண்டிருந்தது பின் 2.20 மணிக்கு பின் திடீரென பெருமளவு உயரத்தை இழந்துள்ளது, தொடர்பு துண்டிக்கப்படும் முன் உடனடியாக இழந்த உயரத்தில் 1,000 அடியை மீட்டு மேலெலுந்து பின் மீண்டும் குப்புற பாய்ந்துள்ளது. இரண்டு நிமிடத்திற்குள் 25,000 அடிக்கும் அதிகமான உயரத்தை இழந்துள்ளது. 

## கருப்புப் பெட்டி
ஆறு நாள் தேடலுக்குப் பின் ஐந்து அடி ஆழத்தில் புதைந்திருந்த கருப்புப்பெட்டி கண்டெடுக்கப்பட்டு அமெரிக்காவுக்கு ஆராய அனுப்பப்பட்டுள்ளது. அமெரிக்க வல்லுநர்கள் குழு வாசிங்டன் டி.சி அருகேயுள்ள சோதனைச்சாலையில் இதை ஆராய உள்ளார்கள். விபத்து நடந்த மலைப்பகுதியில் வானூர்தி மோதியதில் 20 அடி ஆழ பள்ளம் உருவாகியுள்ளது.

இந்த விபத்து வானோடிகள் அறையிலிருந்த சிலரால் வேண்டுமென்றே செய்யப்பட்டது என அமெரிக்க அதிகாரிகள் கூறுகின்றனர்.  

## மேற்கோள்கள்

பகுப்பு:விமான விபத்துகள்
பகுப்பு:சீனாவில் போக்குவரத்து
தாமோதரசேனன்

**தாமோதரசேனன்** ( *Damodarasena*) (ஆட்சி சுமார் 410 – 420 பொ.ச. )  வாகாடக வம்சத்தின் நந்திவர்தன-பிரவரபுர கிளையின் ஆட்சியாளராவார். இவர் இரண்டாம் உருத்ரசேனருக்கும் குப்தப் பேரரசர் இரண்டாம் சந்திரகுப்தரின் மகள் பிரபாவதிகுப்தாவிற்கும் மகனாவார். இவரின் தந்தையின் அகால மரணத்தின் போது இவரும் இவரது சகோதரர்களான திவாகரசேனனும், பிரவரசேனனும் உரிய வயதினராக இல்லாமல் இருந்ததால், இவர்களது தாயார் பிரபாவதிகுப்தா நீண்ட காலத்திற்கு ஆட்சியாளராக ஆட்சி செய்தார். பட்டத்து இளவரசரான திவாகரசேனன், அரியணை ஏறுவதற்கு முன்பே இறந்துவிட்டார். அதனால் தாமோதரசேனனும் அவனுடைய சகோதரன் இரண்டாம் பிரவரசேனனும்தான் வாகடக அரசர்களாக ஆனார்கள். தாமோதரசேனாவின் ஆட்சியின் ஒரு பகுதியின் போது பிரபாவதிகுப்தா தொடர்ந்து ஆட்சியாளராக செயல்பட்டிருக்கலாம்.

கடந்த காலங்களில், தாமோதரசேனனின் வாகாடக ஆட்சியாளரின் நிலை சர்ச்சைக்கு உட்பட்டது. 20 ஆம் நூற்றாண்டின் நடுப்பகுதியில் வி.வி.மிராஷி மற்றும் ஏ.எஸ். அல்டேகர் உட்பட சில குறிப்பிடப்பட்ட வரலாற்றாசிரியர்கள் தாமோதரசேனனும் இரண்டாம் பிரவரசேனனும் உண்மையில் ஒரே நபர் என்று நினைத்தனர். "பிரவரசேனன்" என்பது வெறுமனே தாமோதரசேனன் அரியணையில் ஏறிய பிறகு பெற்ற முடிசூட்டுப் பெயராகும். இருப்பினும், 1982 இல் கண்டுபிடிக்கப்பட்ட மீரேகான் முத்திரை கல்வெட்டு, பிரபாவதிகுப்தாவை "இரண்டு மன்னர்களின் தாய்" (அதாவது தாமோதரசேனன் மற்றும் இரண்டாம் பிரவரசேனன் ) என்கிறது. இறுதியாக இரண்டு நபர்களும் உண்மையில் வேறுபட்டவர்கள் என்பதை கல்வெட்டு நிறுவுகிறது.

## சான்றுகள்

பகுப்பு:இந்தியப் பேரரசுகள்
பகுப்பு:இந்துப் பேரரசுகள்
பகுப்பு:ஆசியாவின் முன்னாள் நாடுகள்
பகுப்பு:தெலங்காணா வரலாறு
பகுப்பு:மகாராட்டிர வரலாறு
பகுப்பு:இந்திய அரச மரபுகள்
பகுப்பு:பிராமண அரச மரபுகள்
கிர்பால் சிங் நரங்

**கிர்பால் சிங் நரங்** (*Kirpal Singh Narang*) என்பவர் இந்திய வரலாற்றாசிரியர், கல்வியாளர் மற்றும் பஞ்சாபி பல்கலைக்கழகத்தின் துணைவேந்தராக இருந்தவர் ஆவார். இவர் இந்த பல்கலைக்கழகத்தின் துணைவேந்தர்கள் வரிசையில் இரண்டாவதாகவும் (1966-75) அவர்களில் மிக நீண்ட காலம் பணியாற்றியவரும் ஆவார். பிரித்தானிய இந்தியாவின் பஞ்சாபில் உள்ள அமிர்தசரசில் 1912ஆம் ஆண்டு ஏப்ரல் 12ஆம் தேதி பிறந்தார். இவர் பஞ்சாப் மற்றும் சீக்கியர்களின் வரலாறு குறித்த பல புத்தகங்களை வெளியிட்டார். இதில் பஞ்சாப் வரலாற்றின் நான்கு தொகுதிகள் மற்றும் ஒரு இசுலாம் பற்றிய புத்தகம் அடங்கும். கல்வி மற்றும் இலக்கியத்தில் இவர் ஆற்றிய பங்களிப்புகளுக்காக, 1975ஆம் ஆண்டில், இந்திய அரசு இவருக்குப் பத்ம பூசண் என்ற மூன்றாவது உயரிய குடிமகன் விருதை வழங்கியது.

## நூல்கள்

* பஞ்சாப் வரலாறு. 1526-1849. பக். 496 (1953)
* பஞ்சாப் வரலாறு. 1500-1558. 
* பஞ்சாப் வரலாறு. 1526-1857. (1967)
* பஞ்சாப் வரலாறு. 1500-1558. (1969)
* இசுலாம். பஞ்சாபி பல்கலைக்கழக வெளியீடு, பக். 115 (1969)

## மேலும் பார்க்கவும்
* பஞ்சாபி பல்கலைக்கழகம்

## மேற்கோள்கள்

## வெளி இணைப்புகள்
* 
* 
பகுப்பு:இறந்த ஆண்டு குறிப்பிடப்படவில்லை
பகுப்பு:2019 இறப்புகள்
பகுப்பு:1912 பிறப்புகள்
பகுப்பு:பத்ம பூசண் விருது பெற்றவர்கள்
பகுப்பு:வரலாற்றாளர்கள்
பகுப்பு:நூறு வயது இந்திய ஆண்கள்
முதலாம் சர்வசேனன்

**முதலாம் சர்வசேனன்** (Sarvasena I) (ஆட்சி 325 – 355 பொ.ச. ) வாகாட வம்சத்தின் அரசரும் வத்சகுல்ம கிளையின் நிறுவனரும் ஆவார். இவர் *தர்ம-மகாராஜா* என்ற பட்டத்தை ஏற்றுக்கொண்டார். மேலும், பிராகிருதத்தில் ஒரு திறமையான கவிஞராக இருக்கலாம். பிற்கால எழுத்தாளர்கள் இவரது இழந்த படைப்பான *ஹரிவிஜயத்தைப்* புகழ்ந்தனர். மேலும் இவரது சில வசனங்களும் *கதாசட்டசையில்* சேர்க்கப்பட்டுள்ளன. சர்வசேனனுக்குப் பிறகு இவரின் மகன் விந்தியசேனன் ஆட்சிக்கு வந்தார்.

## சான்றுகள்

பகுப்பு:இந்திய வரலாறு
பகுப்பு:இந்திய அரசர்கள்
பகுப்பு:இந்தியப் பேரரசுகள்
பகுப்பு:இந்துப் பேரரசுகள்
பகுப்பு:ஆசியாவின் முன்னாள் நாடுகள்
பகுப்பு:மகாராட்டிர வரலாறு
பகுப்பு:இந்திய அரச மரபுகள்
பகுப்பு:பிராமண அரச மரபுகள்
இரண்டாம் சர்வசேனன்

**இரண்டாம் சர்வசேனன்** ( *Sarvasena* II ) (ஆட்சி சுமார் 415 – 455 பொ.ச. )  வாகாடக வம்சத்தின் வத்சகுல்மா கிளையின் ஆட்சியாளராவார். இவர் இரண்டாம் பிரவரசேனனின் மகனும் வாரிசும் ஆவார்.

## பின்னணி
இவர் தனது எட்டு வயதிலேயே அரியணை ஏறினார். அஜந்தா கல்வெட்டின் பாதுகாக்கப்பட்ட பகுதி இளம் மகனும் வத்சகுல்மாவின் இரண்டாம் பிரவரசேனனின் வாரிசுமான பெயரை வழங்காததால், இவரது அடையாளம் வாகாடர்களின் ஆரம்பகால வரலாற்றாசிரியர்களுக்குத் தெரியவில்லை. இருப்பினும், இரண்டாம் சர்வசேனன் இரண்டாம் பிரவரசேனனின் வாரிசு என்பதும், அஜந்தா பரம்பரையின் பெயரிடப்படாத அரசனுடன் அடையாளம் காணப்பட வேண்டும் என்பதும் இப்போது தெளிவாகிறது.
## வரலாறு
இவரது தந்தையைப் போலவே, சர்வசேனனும் தனது முன்னோர்களால் பயன்படுத்தப்பட்ட *தர்ம-மகாராஜா* என்ற பட்டத்திற்குப் பதிலாக *மகாராஜா* என்ற பட்டத்தைப் பயன்படுத்தினார். சர்வசேனனும் தனக்கான கல்வெட்டுகள் எதையும் வெளியிட்டதாகத் தெரியவில்லை. இந்தக் காரணங்களுக்காக, நந்திவர்தன மற்றும் பிரவரபுரத்தில் இருந்து ஆண்ட முக்கிய வாகாடகா கிளையின் கீழ் சர்வசேனன் இருக்கலாம் என்று வரலாற்றாளர் ஹான்ஸ் பேக்கர் நம்புகிறார். மறுபுறம், அஜய் மித்ரா சாஸ்திரி, சர்வசேனனை தெற்கே இருந்த கதம்ப இராச்சியத்தின் மீது கணிசமான செல்வாக்கைக் கொண்டிருந்த ஒரு சக்திவாய்ந்த ஆட்சியாளராகக் கருதுகிறார்.

சர்வசேனன் ஒரு நீண்ட ஆட்சியைக் கொண்டிருந்திருக்கலாம். மேலும், அது பெரும்பாலும் அமைதியானதாகத் தெரிகிறது. பிற்கால வாகாடகப் பதிவுகளில் இவர் ஒரு நல்ல ஆட்சியாளராக விவரிக்கப்படுகிறார். மேலும் இவரது முக்கிய அக்கறை தனது அண்டை நாடுகளுடன் போரிடுவதை விட தனது குடிமக்களின் நலனில் இருந்ததாக தெரிகிறது. சர்வசேனனுக்குப் பிறகு இவரின் மகன் தேவசேனன் பொ.ச. 450 களின் முதல் பாதியில் பதவியேற்றார்.

## சான்றுகள்

பகுப்பு:இந்திய வரலாறு
பகுப்பு:இந்திய அரசர்கள்
பகுப்பு:இந்தியப் பேரரசுகள்
பகுப்பு:இந்துப் பேரரசுகள்
பகுப்பு:ஆசியாவின் முன்னாள் நாடுகள்
பகுப்பு:மகாராட்டிர வரலாறு
பகுப்பு:இந்திய அரச மரபுகள்
பகுப்பு:பிராமண அரச மரபுகள்
இரண்டாம் பிரிதிவிசேனன்

**இரண்டாம் பிரிதிவிசேனன்** (*Prithivishena* II) (ஆட்சி சுமார். 480 – 500/505 பொ.ச. )  வாகாடக வம்சத்தின் நந்திவர்தன-பிரவரபுர கிளையின் ஆட்சியாளராவார். இவர் தனது தந்தை நரேந்திரசேனனுக்குப் பிறகு ஆட்சிக்கு வந்தார். இவர் வாகாடக வரிசையின் கடைசி அறியப்பட்ட மன்னராக இருந்தார். இவருக்குப் பின்னர் ஆட்சிக்கு வந்தவர்கள் பற்றிய சான்றுகள் ஏதுமில்லை.

## பின்னணி
பிருதிவிசேனன், நரேந்திரசேனனுக்கும் அவரது மனைவி குந்தள நாட்டு இளவரசி அஜ்ஜிதபட்டாரிகா ஆகியோருக்குப் பிறந்தார். இவரது தாத்தா இரண்டாம் பிரவரசேனனின் ஆட்சியின் போது இவரின் தந்தை பட்டத்து இளவரசராக இருக்கும்போதே இவர் பிறந்திருக்கலாம். சுமார் 20 வயது இளைஞனாக இருந்தபோது, வாகாடகா இராச்சியத்தின் மீது படையெடுத்த பஸ்தார் பகுதியின் நளன்களை விரட்டியடிக்க தனது தந்தைக்கு உதவியதாக வரலாற்றாளர் ஏ. எஸ். அல்டேகர் கூறுகிறார்.

## ஆட்சி
இவரது கல்வெட்டுகள்,  "தனது குடும்பத்தின் மூழ்கிய அதிர்ஷ்டத்தை" இரண்டு முறை மீட்டதாக குறிப்பிடுகின்றன. இந்த இரண்டு நிகழ்வுகள் என்ன என்பது தெளிவாகத் தெரியவில்லை. முதல் உதாரணம் இவரின் தந்தையின் ஆட்சியின் போது மேற்கூறிய நளர்களை விரட்டியடித்தது என்றும், இரண்டாவது திரிகூடக  மன்னன் தக்ரசேனனுடனான போருக்குப் பிறகு நடத்திய அசுவமேத யாகத்தை பற்றியது என்று அல்டேகர் கூறுகிறார். படையெடுப்பு மூலம் இவர் குடும்பத்தின் செல்வத்தை மீட்டெடுத்தது முதல் நிகழ்வாக அமைந்தது என்று அல்டேகருடன் உடன்படுகிறார். மேலும் இரண்டாவது நிகழ்வு வகாடகா வம்சத்தின் வட்சகுல்மா கிளையின் ஹரிஷேனாவுடன் மோதலுடன் தொடர்புடையது என்று பரிந்துரைக்கிறார். குறிப்பிடத்தக்க வகையில், பிருதிவிஷேனாவின் சாசனங்களில் உள்ள முத்திரைகள் அவரது முன்னோடிகளை விட போர்க்குணமிக்க தன்மையை வெளிப்படுத்துகின்றன, ஏனெனில் அவை அரசன் "வெற்றி பெற விரும்பினான்" என்பதைக் குறிக்கிறது. எவ்வாறாயினும், பிரிதிவிஷேனா சம்பந்தப்பட்ட போர்கள் பற்றிய விவரங்கள் எங்களிடம் இல்லை.

இவர் ஒரு வைஷ்ணவர், இவர் "பரம-பாகவதர்" அல்லது "பாகவத பக்தி" என விவரிக்கப்படுகிறார். இது இவரது புகழ்பெற்ற தாத்தா இரண்டாம் பிரவரசேனனின் உறுதியான சைவ மதத்திலிருந்து ஒரு தலைகீழ் மாற்றத்தை பிரதிபலிக்கிறது. இவர் தனது பாட்டி பிரபாவதிகுப்தாவின் வைணவ நம்பிக்கையால் ஈர்க்கப்பட்டிருக்கலாம்.

## வாரிசுகள்
பிருதிவிசேனனுக்கு சொந்த வாரிசுகள் இல்லை. அது இவரது மரணத்துடன் முடிவுக்கு வந்தது. இவரது மரணத்திற்குப் பிறகு வத்சகுல்மா கிளையைச் சேர்ந்த அர்சேனன் வாகாடகக் குடும்பத்தின் தலைமைப் பொறுப்பை ஏற்றிருக்கலாம். அஜந்தாவில் உள்ள கல்வெட்டு, குந்தள நாடு, அவந்தி நாடு, இலதா, தெற்கு கோசலம், கலிங்க நாடு மற்றும் ஆந்திரப் பிரதேசம் உள்ளிட்ட பல நாடுகளை அர்சேனன் வென்றவர் என்று விவரிக்கிறது. வாகாடகர்களின் பிரதான கிளையின் சில பிரதேசங்களை முதலில் கையகப்படுத்தாமல் அரிசேனன் தனது செல்வாக்கை இவ்வளவு பரந்த அளவில் விரிவுபடுத்தியிருக்க வாய்ப்பில்லை.

## சான்றுகள்

பகுப்பு:இந்திய வரலாறு
பகுப்பு:இந்திய அரசர்கள்
பகுப்பு:இந்தியப் பேரரசுகள்
பகுப்பு:இந்துப் பேரரசுகள்
பகுப்பு:ஆசியாவின் முன்னாள் நாடுகள்
பகுப்பு:மகாராட்டிர வரலாறு
பகுப்பு:இந்திய அரச மரபுகள்
நரேந்திரசேனன்

**நரேந்திரசேன** (*Narendrasena*) ( ஆட்சி சுமார் 455 – 480 பொ.ச. ) வாகாட வம்சத்தின் நந்திவர்தன-பிரவரபுர கிளையின் ஆட்சியாளர் ஆவார். இவர் தனது தந்தை இரண்டாம் பிரவரசேனருக்குப் பிறகு அரியனை ஏறினார்.

## வரலாறு
நரேந்திரசேனன், இரண்டாம் பிரவரசேனனின் தலைமை ராணியாக இருந்த அஜ்னகபட்டாரிகாவிற்கு பிறந்திருக்கலாம். மேலும், இவர் பிரவரசேனனின் 16வது ஆட்சியாண்டின் சாசனத்தில் "நரிந்தராஜாவின்" (நரேந்திரசேனனைக் குறிக்கலாம்) தாயாகக் குறிப்பிடப்படுகிறார். இவரின் தந்தையின் ஆட்சியின் போது, நரேந்திரசேனன் "குந்தள மன்னனின்" மகள் என்று விவரிக்கப்பட்ட அஜ்ஜிதபட்டாரிகா என்ற இளவரசியை மணந்தார். இந்த "குந்தள மன்னன்" யார் என்பது உறுதியாகத் தெரியவில்லை. ஆனால் அவர் அடிக்கடி கதம்ப மன்னன் ககுஸ்தவர்மனுடன் அடையாளம் காணப்படுகிறார். அவர் தனது மகள்களை பல முக்கிய அரச குடும்பங்களில் திருமணம் செய்ததாகவும் அறியப்படுகிறது.

## ஆட்சி
இரண்டாம் பிரவரசேனனின் மரணத்தைத் தொடர்ந்து வாரிசுப் போராட்டம் நடந்திருக்கலாம். அதிலிருந்து நரேந்திரசேனன் வெற்றி பெற்றார். வாகாடகப் பதிவுகள், இவர் சில வெளிப்படுத்தப்படாத பேரழிவைச் சந்தித்த பின்னர் "தனது குடும்பத்தின் செல்வத்தை மீண்டும் பெற்றிருக்க வேண்டும்" என்று கூறுகிறது, பல வரலாற்றாசிரியர்கள் இவரின் தந்தையின் மரணத்திற்குப் பிறகு இந்த வாரிசுப் போரைக் குறிப்பிடுவதாக விளக்கியுள்ளனர். எவ்வாறாயினும், ஏ.எஸ் .அல்டேகர், அதற்குப் பதிலாக, பஸ்தார் பிராந்தியத்தின் நள மன்னன் பவதத்தவர்மன் வாகாடகா இராச்சியத்தின் மீது படையெடுத்ததைக் குறிப்பிடுகிறார். இவர் விதர்பாவில் ஆழமாக ஊடுருவி, முந்தைய வகாடகா தலைநகரான நந்திவர்தனத்தை ஆக்கிரமித்ததாக அறியப்படுகிறது. பவதத்தவர்மன் இறந்த சிறிது காலத்திலேயே நரேந்திரசேனன் தனது இராச்சியத்திலிருந்து நளன்களை வெற்றிகரமாக விரட்டியடித்தார் என்று அல்டேகர் கருதுகிறார்.

நரேந்திரசேனனின் மகனும் வாரிசுமான இரண்டாம் பிருதிவிசேனனின் கல்வெட்டுகள், நரேந்திரசேனனின் அதிகாரம் தெற்கு கோசலம், மேகலா மற்றும் மாளவ ஆட்சியாளர்களால் ஒப்புக் கொள்ளப்பட்டதாக உறுதிப்படுத்துகிறது. பல வரலாற்றாசிரியர்கள் இந்த கூற்றை வெற்று பெருமை அல்லது மிகைப்படுத்தல் என்று கருதுகின்றனர், ஆனால் நரேந்திரசேனன் உண்மையில் வாகாடகா செல்வாக்கு மண்டலத்தை பெரிதும் விரிவுபடுத்தியிருக்கலாம். குப்தப் பேரரசு, அப்போது வட இந்தியாவில் மேலாதிக்க சக்தியாக இருந்தது. அப்போது படையெடுத்த ஹூனப் படைகளுடன் போரில் சிக்கியது. இது வாகாடகாக்களை மத்திய இந்தியாவிற்கு விரிவுபடுத்தியது. நளர்களுக்கு எதிரான போரை நரேந்திரசேனன் தொடர்ந்ததன் விளைவாக வாகாடகா அதிகாரம் மேலும் நீட்டிக்கப்பட்டது. குறிப்பாக இன்றைய சத்தீசுகரைச் சுற்றியுள்ள பகுதிகளில். பவதத்தவர்மனின் சகோதரரும் வாரிசுமான இசுகந்தவர்மன், தனது குடும்பத்தின் செல்வத்தை மீட்டெடுத்து, தனது தலைநகரை மீண்டும் குடியமர்த்த வேண்டியிருந்ததால், நரேந்திரசேனன் நளன்களின் தாயகத்தின் மீது படையெடுத்து அவர்களின் தலைநகரைக் கைப்பற்றியிருக்கலாம்.

## சான்றுகள்

பகுப்பு:இந்திய வரலாறு
பகுப்பு:இந்திய அரசர்கள்
பகுப்பு:இந்தியப் பேரரசுகள்
பகுப்பு:இந்துப் பேரரசுகள்
பகுப்பு:ஆசியாவின் முன்னாள் நாடுகள்
பகுப்பு:மகாராட்டிர வரலாறு
பகுப்பு:இந்திய அரச மரபுகள்
சின்னையா கருப்பையா

**சின்னையா கருப்பையா** (பிறப்பு: 1937 இறப்பு: 1990); (மலாய்: *Sinnayah Karuppiah*; ஆங்கிலம்: *Sinnayah Karuppiah Jayabalan*) என்பவர் மலேசியாவின் முதல் ஒலிம்பிக் போட்டியில் மலேசியாவைப் பிரதிநிதித்தவர். 1956-ஆம் ஆண்டு ஆஸ்திரேலியா; மெல்பர்ன் நகரில் 13-ஆவது ஒலிம்பிக் விளையாட்டு நிகழ்ச்சி நடைபெற்றது.

அந்த ஒலிம்பிக் நிகழ்ச்சியின் 100 மீட்டர், கள தடப் பந்தயத்தில் சின்னையா கருப்பையா கலந்து கொண்டார்.

## பொது

அந்த ஒலிம்பின் போட்டி நிகழ்ச்சியில் மலாயா குழுவில் 33 பேர் போட்டியிட்டனர். இந்தியர்கள் எழுவர்:

### தடகளப் போட்டி

* சின்னையா கருப்பையா (100 மீட்டர்) (நேரம்: 11.56 விநாடிகள்)
* மாணிக்கவாசம் அரிச்சந்திரா (800 மீட்டர்) (நேரம்: 1 நிமிடம் 56.27 விநாடிகள்)

### வளைகோல் பந்தாட்டம் (ஹாக்கி)

* சுபாத் நடராஜா 
* மாணிக்கம் சண்முகநாதன் 
* சலாம் தேவேந்திரன் 
* ராஜரத்தினம் செல்வநாயகம் 
* நோயல் அருள்

 மலேசியாவின் முதல் ஒலிம்பிக் 100 மீ போட்டியில், மலேசியாவைப் பிரதிநிதித்த முதல் மலேசியர்; முதல் மலேசிய இந்தியர் எனும் பெருமையைப் பெறுகின்றார்.

## கூட்டரசு மலாயா ஒலிம்பிக் மன்றம்

1954-இல் அனைத்துலக ஒலிம்பிக் மன்றத்தில் *(International Olympic Committee)* சேர்வதற்கு, புதிதாக உருவாக்கப்பட்ட கூட்டரசு மலாயா ஒலிம்பிக் மன்றத்திற்கு *(Federation of Malaya Olympic Council)* அனுமதி கிடைத்தது.

ஒலிம்பிக் விளையாட்டுப் போட்டிகள் 1896-ஆம் ஆண்டு தொடங்கப் பட்டாலும், அந்த நிகழ்ச்சியில் பங்கு பெறுவதற்கு 1954-ஆம் ஆண்டில் தான் மலாயாவுக்கு அனுமதி கிடைத்தது.

## மேற்கோள்

## வெளி இணைப்புகள்
* Evans, Hilary; Gjerde, Arild; Heijmans, Jeroen; Mallon, Bill; et al. "Sinnayah Karuppiah Jarabalan Olympic Results". Olympics at Sports-Reference.com. Sports Reference LLC.

பகுப்பு:1937 பிறப்புகள்
பகுப்பு:மலேசியத் தமிழர்
பகுப்பு:மலேசியத் தடகள விளையாட்டு வீரர்கள்
பகுப்பு:தமிழ் ஒலிம்பிக் வீரர்கள்
பகுப்பு:மலேசியாவின் ஒலிம்பிக் விளையாட்டு வீரர்கள்
மத்தியப் பல்கலைக்கழக பொது நுழைவுத் தேர்வு

**மத்தியப் பல்கலைக்கழக பொது நுழைவுத் தேர்வு** (**Common University Entrance Test (CUET)**, இந்திய அரசு நடத்தும் 54 இந்திய மத்தியப் பல்கலைகழகங்களில் உள்ள இளநிலை படிப்புகளில், 1.68 இலட்சம் மாணவர்களை சேர்ப்பதற்கான பொது நுழைத்தேர்வாகும்.  இந்த நுழைவுத் தேர்வு 2020 தேசியக் கல்விக் கொள்கையின்படி அகில இந்திய அளவில் 2022 - 2023 கல்வி ஆண்டு முதல்  நடத்தப்படும் என பல்கலைக்கழக மானியக் குழு 20 மார்ச் 2022 அன்று அறிவித்துள்ளது. 

## 2022-ஆம் ஆண்டிற்கான பொது நுழைவுத் தேர்வு விவரங்கள்
2022-ஆம் ஆண்டிற்கான பொது நுழைவுத் தேர்வுக்கான பாடத்திட்டம் மற்றும் தேர்வு நாட்கள் அறிவிக்கப்படவில்லை. எனினும் தேர்வுக்கான விண்ணப்பத் தளம், ஏப்ரல் முதல் வாரத்தில் செயல்பாட்டுக்கு வருகிறது. இதன் முதல் நுழைவுத் தேர்வு வரும் 2022-ஆம் ஆண்டு சூலை மாதம் முதல் வாரத்தில்  நடைபெறும். கணினி வழியில் மூன்றரை மணி நேரம் தேர்வுகள் நடைபெறும். நுழைவுத் தேர்வில் உள்ள அனைத்து கேள்விகளும் 12-ஆம் வகுப்பு சிபிஎஸ்சி பாடத்திட்டத்தில் இருந்து மட்டுமே கேள்விகள் கேட்கப்படும். எனவே மாணவர்கள் என்சிஇஆர்டி பாடநூல்களில் அதிக கவனம் செலுத்த வேண்டியதிருக்கும். இந்த நுழைவுத் தேர்வை இந்தி, மராத்தி, குஜராத்தி, தமிழ், தெலுங்கு, கன்னடம், மலையாளம், உருது, பெங்காலி, பஞ்சாபி, அசாமி, ஒடியா உள்ளிட்ட 13 மொழிகளில் தேசியத் தேர்வு முகமை நடத்தும்.  பல்கலைக்கழக பொது நுழைவுத் தேர்வில் மாணவர்கள் பெறும் மதிப்பெண்களின் அடிப்படையிலேயே மாணவர் சேர்க்கை நடைபெறும். 12ம் வகுப்பு பொதுத் தேர்வில் பெற்ற மதிப்பெண்களுக்கு எந்த மதிப்பும் இந்த நுழைவுத் தேர்வின் போது வழங்கப்படாது.

நுழைவுத் தேர்வு மூன்று பிரிவுகளைக் கொண்டிருக்கும். முதலாவது மொழிப் பாடம், இரண்டாவது சிறப்புப் பாடங்கள், மூன்றாவது பொது அறிவு மற்றும் பகுத்தறிவு.  தவறான பதில்களுக்கு எதிர்மறை மதிப்பெண்கள் கொண்டிருக்கும். 
## விமர்சனங்கள்
அந்தந்த மாநிலங்களின் பாடத்திட்டங்களில் படித்த மேல்நிலைப்பள்ளி மாணவர்களுக்கு இந்த நுழைவுத் தேர்வால் எப்பயனும் இல்லை என்று கல்வியாளர்கள் கருகின்றனர். 
## இதனையும் காண்க
* இந்திய மத்தியப் பல்கலைக்கழகங்கள்
* தேசியத் தேர்வு முகமை

## மேற்கோள்கள்

## வெளி இணைப்புகள்
*CENTRAL UNIVERSITIES - COMMON ENTRANCE TEST (CU-CET) - இணையதளம்
*பொது நுழைவுத் தேர்வின் அடிப்படையில் மாணவர் சேர்க்கை 
பகுப்பு:இந்தியாவில் கல்வி
பகவந்தராவ் அன்னாபாவ் மண்ட்லோய்

**பகவந்தராவ் அன்னாபாவ் மண்ட்லோய்** (*Bhagwantrao Mandloi*)(15 திசம்பர் 1892 - 3 நவம்பர் 1977), என்பவர் இந்திய தேசிய காங்கிரசு அரசியல்வாதியும், மத்தியப் பிரதேசத்தின் முன்னாள் முதல்வரும் ஆவார். இவர் காண்டுவாவில் பிறந்தார். இவர் இந்திய அரசின் உயரிய விருதான பத்ம பூசண் விருதினைப் பெற்றவர் ஆவார்.

இவர் 1 சனவரி 1957 முதல் 30 சனவரி 1957 வரையிலும், 12 மார்ச் 1962 முதல் 29 செப்டம்பர் 1963 வரையிலும் இரண்டு முறை மாநிலத்தின் முதலமைச்சராக இருந்தார். 1957 பொதுத் தேர்தலில் வெற்றி பெற்றதன் மூலம் பிரிக்கப்படாத மத்தியப் பிரதேச சட்டப் பேரவையின் காண்டுவா சட்டமன்றத் தொகுதியைப் பிரதிநிதித்துவப்படுத்தினார்.

## மேற்கோள்கள்

## வெளி இணைப்புகள்

* 1947 முதல் இந்திய மாநிலங்கள்
பகுப்பு:மத்தியப் பிரதேச நபர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:1977 இறப்புகள்
பகுப்பு:1892 பிறப்புகள்
எட்டிமடை தொடருந்து நிலையம்

**எட்டிமடை ரயில் நிலையம்** இந்தியாவின் தமிழ்நாட்டின் கோயம்புத்தூர் புறநகர் பகுதியில் அமைந்துள்ளது. இது மதுக்கரைக்கும் வாளையாருக்கும் இடையே அமைந்துள்ளது. கோயம்புத்தூர் மற்றும் பாலக்காடு வழியாக செல்லும் ரயில்கள் இந்த நிலையம் வழியாக செல்கின்றன. இது அமிர்தா விஸ்வ வித்யாபீடம் பல்கலைக்கழகத்தின் மாணவர்கள், ஆசிரியர்கள் மற்றும் பணியாளர்களுக்கு உதவுகிறது.

## குறிப்புகள்


பகுப்பு:கோயம்புத்தூரில் உள்ள தொடருந்து நிலையங்கள்
இரண்டாம் பாலினம்

***இரண்டாம் பாலினம்*** *(The Second Sex)* ()  என்பது பிரெஞ்சு இருத்தலியலாளராகிய சோமோன் தெ பொவார் 1949 ஆம் ஆண்டில் எழுதிய நூலாகும். இந்நூலில் நூலாசிரியர் பெண்கள் வராற்று நெடுகிலும் நடத்தப்பட்ட்தைப் பற்றி எழுதியுள்ளார். இவர் 1945 முதல் 1949 வரை 14 மாதங்கள் ஆய்வு செய்து எழுதினார். இந்நூலை *உண்மைகளும் புனைவுகளும்* (*Les faits et les mythes*),  *வாழ்வின் பட்டறிவு* (*L'expérience vécue*) என இரண்டு தொகுதிகளாக இவர் *Les Temps modernes* எனும் இதழில் வெளியிட்டார்.  இது பொவாரின் பரவலாக அறியப்பட்ட இரண்டாம் அலைப் பெண்ணிய மெய்யியல் நூல்களில் சிறந்த ஒன்றாகும். இந்நூல் தான் இரண்டாம் அலைப் பெண்ணியத்தைத் தொடங்கிவைத்தது.
## நூற்சுருக்கம்
### தொகுதி ஒன்று
பொவார் "பெண் என்றால் என்ன?" என வினவுகிறார்.

பொவார் சிகுமண்டு பிராயிடு, ஆல்பிரெடு ஆடிலர், பிரெடெரிக் ஏங்கல்சு ஆகியோரின் பார்வைகளை மறுக்கிறார்.

பொவாரின் பார்வையின்படி பெண்களின் படிமலர்ச்சி இரண்டு காரணிகளால் ஏற்பட்டது. அவற்றில் ஒன்று சமூகப் பொருளாக்கத்தில் (உற்பத்தியில்) பெண்களின் பங்கேற்பு; மற்றது, இனப்பெருக்க அடிமைத் தனத்தில் இருந்தான விடுதலை.

கிறித்துவம் பற்றி விவாதிக்கையில், செருமானிய மரபைத் தவிர பிற மரபுகளின் குருமார் பெண்களை அடிமைப் படுத்தினர் என வாதிடுகிறார்.

### தொகுதி இரண்டு

## ஏற்பும் தாக்கமும்
*இரண்டாம் பாலினம்*முதல்  பிரெஞ்சுப் பதிப்புப் படிகள் ஒரு வாரத்துக்குள் 22,000  அள்வுக்கு விற்றன. இந்நூல் அதற்குப் பின்னர், 40 மொழிகளில் மொழிபெயர்க்கப்பட்டது. வாட்டிகான் இந்நூலைத் தடைசெய்த நூற்பட்டியலில் சேர்த்தது. ஆல்பிரெடு கின்சுலே எனும் பாலியல் ஆய்வாளர் *இரண்டாம் பாலினம்* நூலை உய்யநிலைத் திறனாய்வுக்கு உட்படுத்தி, இது சிறந்த இலக்கிய வெளியீடெனக் கூறிவிட்டு, இது அறிவியலுக்கான முதன்மைத் தரவுகளையோ ஆர்வங்களையோ கொண்டிருக்கவில்லை எனவும் கூறுகிறார். பொவார் 1960 இல் *இரண்டாம் பாலினம்*  நூல்  "பெண்ணியச் சூழல் இன்றும் கூட, உலகின் அடிப்படைச் சிக்கல்களைத் தேடும் பணியைத் தவிர்க்கிறது" என்பதை விளக்கிய முயற்சியாகும் என வாதிடுகிறார்.  *இரண்டாம் பாலினம்* நூலின் உளப்பகுப்பாய்வு எதிர்ப்பு, 1963 இல் *பெண்ணியப் பூடகம்(மறைதெறிப்பு)* நூலை இயற்றிய பேட்டி பிரீதான், 1969 இல் *பெண்னிய அரசியல்* எனும் நூலை இயற்றிய கேட் மில்லெத், 1970 இல் *பெண்ணிய திருநங்கை*  எனும் நூலை எழுதிய கெர்மைப் கிரீர் போன்ற பின்வந்த  பெண்ணியர்கள் அக்கோட்பாட்டை எதிர்க்கும் ஆர்வத்தைக் கிளர்ந்தெழ ஊக்கியது. பெண்ணிய அரசியல் எனும் நூலெழுதிய மில்லெத், அதை எழுதுகையில் நான் பொவாருக்கு எவ்வளவு கடப்பாடுடையேன் என்பதை, இன்னமும் உணரமுடியவில்லை என1989 இல் கூறுகிறார்.

## நூலுக்கான தடை

## பண்பாட்டுத் தாக்கங்கள்

## மேலும் காண்க
* பெண்ணிய இருத்தலியம்
* இந்த நூற்றாண்டுக்கான ''லெ  மாண்டே''வின்  100 நூல்கள்
## குறிப்புகள்

## மேற்கோள்கள்

* 
* 
* 
* 
* 
* 

## வெளி இணைப்புகள்
*
* 
* 
*  (Free English translation of a small part of the book)
* 
* 
*
*

பகுப்பு:இருத்தலிய நூல்கள்
பகுப்பு:பெண்ணிய நூல்கள்
பகுப்பு:இரண்டாம் அலைப் பெண்ணியம்
பகுப்பு:பிரெஞ்சு அற்புனைவு நூல்கள்
பகுப்பு:சமூகவியல் நூல்கள்
காய்கறி உற்பத்தி அடிப்படையில் நாடுகளின் பட்டியல்

**காய்கறி உற்பத்தி அடிப்படையில் நாடுகளின் பட்டியல்** (*List of countries by vegetable production*) உணவு மற்றும் வேளாண்மை அமைப்பின் நிறுவன புள்ளிவிவர தரவுத்தளத்தின் அடிப்படையில் 2020 ஆம் ஆண்டு உற்பத்தி செய்யப்பட்ட காய்கறி உற்பத்தி அளவு கோலாக எடுத்துக் கொள்ளப்பட்டு நாடுகள் இங்கு பட்டியலிடப்பட்டுள்ளன. 2020 ஆம் ஆண்டிற்கான மொத்த உலக காய்கறி உற்பத்தி 1,148,446,252 மெட்ரிக் டன்கள் ஆகும்.
1961 ஆம் ஆண்டு உற்பத்தி செய்யப்பட்ட காய்கறிகளின் அளவு 198 மில்லியன் டன்களாக இருந்தது. 

## நாடுகள் வாரியாக காய்கறிகள் உற்பத்தி
கீரை, பீன்சு, வெங்காயம், கொண்டைக்கடலை, பருப்பு வகைகள், கத்திரிக்காய், காலிஃபிளவர்,  உருளைக்கிழங்கு, மரவள்ளிக்கிழங்கு, சோயாபீன், கேரட், வெள்ளரிக்காய், இஞ்சி, இனிப்பு உருளைக்கிழங்கு போன்ற காய்கறிகளை அதிகம் உற்பத்தி செய்யும் நாடுகளை அட்டவணை காட்டுகிறது.  

## உலக காய்கறி உற்பத்தி

## மேற்கோள்கள்
	
பகுப்பு:நாடு வாரியாக வேளாண்மை
பகுப்பு:காய்கறிகள்
இரத்தன் சாசுதிரி

**இரத்தன் சாசுதிரி** (*Ratan Shastri*) என்பவர் பனசுதாலி வித்யாபீடத்தின் நிறுவனர் மற்றும் பெண் கல்வியில் குறிப்பிடத்தக்கச் சேவையாற்றி சாதனைப் படைத்தவர் ஆவார்.https://web.archive.org/web/20070930054841/http://www.banasthali.org/banasthali/avs/home/about/history/ratan_shastri.html

இவர் 1955-ல் பத்மசிறீ, 1975-ல் பத்ம பூசண்,  மற்றும் 1990ல் பெண்கள் மற்றும் குழந்தைகளின் மேம்பாடு மற்றும் நலன் துறையில் சிறந்த பங்களிப்பிற்காக ஜம்னாலால் பஜாஜ் விருதைப் பெற்றவர் ஆவார்..

இவர் 1998-ல் தனது 86 வயதில் இறந்தார்.

## மேற்கோள்கள்

## வெளி இணைப்புகள்
* http://www.banasthali.org/banasthali/wcms/en/home/about-us/history/shastri.html
* http://www.tribuneindia.com/1998/98sep30/spotlite.htm

பகுப்பு:1998 இறப்புகள்
பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள்
பகுப்பு:பத்ம பூசண் விருது பெற்றவர்கள்
தில்லி மாநகராட்சி

**தில்லி மாநகராட்சி**, தற்போது தில்லி உள்ளாட்சியை நிர்வகிக்கும் தெற்கு தில்லி மாநகராட்சி, வடக்கு தில்லி மாநகராட்சி மற்றும் கிழக்கு தில்லி மாநகராட்சி, புது தில்லி மாநகராட்சி மன்றம் மற்றும் தில்லி பாசறை மன்றம்  ஆகிய ஐந்து உள்ளாட்சி அமைப்புகளை ஒன்றிணைக்க,, தில்லி மாநகராட்சியை நிறுவ, தில்லி மாநகராட்சி (திருத்தம்) சட்டம், 2022, முன்மொழிவை நாடாளுமன்றத்தில் அறிமுகம் செய்ய, இந்திய அமைச்சரவை 22 மார்ச் 2022 அன்று ஒப்புதல் வழங்கியுள்ளது. நடப்பு நாடாளுமன்ற பட்ஜெட் கூட்டத்தொடரில் இதற்கான சட்ட முன்மொழிவை நாடாளுமன்றத்தின் இரு அவைகளில் அறிமுகப்படுத்தப்படுகிறது.  ஒருங்கிணைந்த  தில்லி மாநகராட்சி 22 மே 2022 அன்று நிறுவப்பட்டது.2022 தில்லி மாநகராட்சி தேர்தல் 4 டிசம்பர் 2022 அன்று நடைபெறுகிறது. 

இதற்கான *தில்லி மாநகராட்சி (திருத்தம்) சட்டம் 2022* (Delhi Municipal Corporation (Amendment) Bill, 2022)  முன்மொழிவை உள்துறை அமைச்சர் அமித் சா நாடாளுமன்றத்தின் மக்களவையில் 30 மார்ச் 2022 அன்று அறிமுகப்படுத்தினார். குரல் வாக்கெடுப்பின் மூலம் மக்களவையில் இச்சட்ட முன்மொழிவு பெரும்பான்மையான உறுப்பினர்களால் ஏற்கப்பட்டது. 5 ஏப்ரல் 2022 அன்று உள்துறை அமைச்சர் அமித் சா இச்சட்ட மொழிவை மாநிலங்களவையில் அறிமுகப்படுத்தினார்.

மீண்டும் தில்லி நகராட்சியை மீண்டும் நிறுவ இருப்பதால், ஏற்கனவே உள்ள வடக்கு தில்லி மாநகராட்சி 104 வார்டுகளையும், தெற்கு தில்லி மாநகராட்சி 104 வார்டுகளையும் மற்றும் கிழக்கு தில்லி மாநகராட்சி 64  வார்டுகளையும் கொண்டிருப்பதை, தில்லி மாநகராட்சியாக நிறுவிய பிறகு 250 வார்டுகளாகக் குறைக்கப்படுகிறது. 

## துவக்கம்
22 மே 2022 அன்று தெற்கு தில்லி மாநகராட்சி, வடக்கு தில்லி மாநகராட்சி மற்றும்  கிழக்கு தில்லி மாநகராட்சிகள் ஒன்றாக இணைக்கப்பட்டு தில்லி மாநகராட்சி செயல்படத்துவங்கும் என அறிவிக்கப்பட்டுள்ளது.

## வரலாறு
உள்ளாட்சி நிர்வாக வசதிக்காக 13 சனவரி 2012 அன்று முந்தைய தில்லி மாநகராட்சியை தெற்கு தில்லி மாநகராட்சி, வடக்கு தில்லி மாநகராட்சி மற்றும் கிழக்கு தில்லி மாநகராட்சி என மூன்றாகப் பிரிக்கப்பட்டது. 
## முதல் தேர்தல்

தில்லி மாநகராட்சியின் 250 வார்டு உறுப்பினர்களை தேர்வு செய்வதற்கான 2022 தில்லி மாநகராட்சி தேர்தல் 4 டிசம்பர் 2022 அன்று நடைபெறுகிறது. வாக்கு எண்ணிக்கை 7 டிசம்பர் 2022 அன்று நடைபெறுகிறது.
## இதனையும் காண்க
* 2022 தில்லி மாநகராட்சி தேர்தல்
* தெற்கு தில்லி மாநகராட்சி
* வடக்கு தில்லி மாநகராட்சி
* கிழக்கு தில்லி மாநகராட்சி
* புது தில்லி மாநகராட்சி மன்றம்
* தில்லி பாசறை மன்றம்

## மேற்கோள்கள்

 

பகுப்பு:தில்லி
பகுப்பு:இந்திய மாநகராட்சிகள்
1969 தென்கிழக்கு ஆசியத் தீபகற்ப விளையாட்டுகள்

**1969 தென்கிழக்கு ஆசியத் தீபகற்ப விளையாட்டுகள்,** (மலாய்: *Sukan Semenanjung Asia Tenggara 1969*; ஆங்கிலம்: *1969 Southeast Asian Peninsular Games*) என்பது 5-ஆவது தென்கிழக்கு ஆசியத் தீபகற்ப விளையாட்டுகள் ஆகும்.

**சியாப்** விளையாட்டுக் கூட்டமைப்பால் *(SEAP Games Federation)* உருவாக்கப்பட்ட விளையாட்டுப் போட்டி நிகழ்ச்சி. *1969 தென்கிழக்கு ஆசியத் தீபகற்ப விளையாட்டுகள்*, தென்கிழக்கு ஆசிய விளையாட்டு வீரர்களுக்கான பல்வகை விளையாட்டு நிகழ்வின் நான்காவது விளையாட்டு நிகழ்ச்சி ஆகும்.

1968-இல் வடக்கு வியட்நாமின் தாக்குதல் காரணமாக, வியட்நாம் குடியரசு இந்தப் போடியை நடத்த மறுத்து விட்டது.

விளையாட்டு விழாவின் பெயரை **தென்கிழக்கு ஆசிய விளையாட்டுப் போட்டிகள்** என்று மாற்றுவதற்குச் சிங்கப்பூர் பரிந்துரைத்தது.

விரிவாக்கம் செய்யப்படும் கூட்டமைப்பில் பிலிப்பைன்ஸ் மற்றும் இந்தோனேசியாவைச் சேர்ப்பதால் நிதிச் சிக்கல்களைத் தணிக்கலாம்; விளையாட்டுகளின் போட்டித் தரங்கள் உயரலாம் என்றும் கருத்துரைக்கப் பட்டது.

இந்த 5-வது போட்டியை நடத்திய பிறகு, நிதிப் பிரச்சினைகளினால் அடுத்தடுத்த விளையாட்டுகளை நடத்துவதற்கு பர்மா தயக்கம் காட்டியது.

மியான்மர், யங்கோன் நகரில் 1969 டிசம்பர் 6-ஆம் தேதி முதல் டிசம்பர் 13-ஆம் தேதி வரை, 15 விளையாட்டுகளுடன் நடைபெற்றது. 

யங்கோன் போக்யோக் ஆங் சான் அரங்கத்தில் *(Bogyoke Aung San Stadium)* பர்மாவின் பிரதமர் நீ வின் *(Ne Win)*, இந்த விளையாட்டு நிகழ்வைத் திறந்து வைத்தார்.  இறுதிப் பதக்கப் பட்டியலில் மியான்மர், தாய்லாந்து; சிங்கப்பூர்; ஆகிய நாடுகள் முன்னிலை வகித்தன.

## விளையாட்டுகள்
### பங்கேற்பு நாடுகள்

*  (புரவலர்)
* 
*  
* 
*  
*  

### விளையாட்டு

* நீச்சல்
* தடகளம்
* இறகுப்பந்தாட்டம்
* கூடைப்பந்து
* குத்துச்சண்டை
* மிதிவண்டி ஓட்டப்பந்தயம்
* கால்பந்து
* கலைநய சீருடல் பயிற்சிகள்
* ஜுடோ
* குறி பார்த்துச் சுடுதல்
* படகோட்டம்
* மேசைப்பந்தாட்டம்
* டென்னிசு
* கைப்பந்தாட்டம்
* பாரம் தூக்குதல்

### பதக்க அட்டவணை

## மேற்கோள்

## வெளி இணைப்புகள்
* History of the SEA Games
* Medal Tally 1959-1995
* Medal Tally
* OCA SEA Games
* SEA Games previous medal table
* SEAGF Office  
* SEA Games members

பகுப்பு:1969 நிகழ்வுகள்
பகுப்பு:மலேசியாவில் விளையாட்டு
பகுப்பு:தாய்லாந்தில் விளையாட்டு
பகுப்பு:சிங்கப்பூரில் விளையாட்டு
பகுப்பு:வியட்நாமில் விளையாட்டுகள்
பகுப்பு:மியான்மரில் விளையாட்டு
பகுப்பு:லாவோசில்‎ விளையாட்டு
பகுப்பு:தென்கிழக்கு ஆசிய விளையாட்டுகள்
கொரிந்து வளைகுடா

thumb|அக்ரோகோரிந்தில் இருந்து கொரிந்து வளைகுடா
thumb|கொரிந்து கால்வாய்
**கொரிந்து வளைகுடா** அல்லது **கொரிந்திய வளைகுடா** (*Gulf of Corinth* அல்லது *the Corinthian Gulf*    , *Korinthiakόs Kόlpos*, Greek pronunciation: [korinθʝaˈkos ˈkolpos] ) என்பது அயோனியன் கடலின் ஆழமான நீர் உள்வாய் ஆகும். இது பெலோபொன்னீசியாவை மேற்கு கிரேக்கத்திலிருந்து பிரிக்கிறது. இது கிழக்கில் கொரிந்தின் பூசந்தியால் சூழப்பட்டுள்ளது, இதில்  கொரிந்து கால்வாயும் அடங்கும். மேலும் இதன்  மேற்கில் ரியான் ஜலசந்தியால் இது குறுகிய பட்ராஸ் வளைகுடாவாக ( அயோனியன் கடலின் ஒரு பகுதி) விரிவடைகிறது. ரியோ-ஆண்டிரியோ பாலம் 2004 முதல் இதன் குறுகிய பகுதியைக் கடக்க பயன்படுத்தப்படுகிறது. இந்த வளைகுடாவானது பெரிய நிர்வாகப் பிரிவுகளை (பிராந்திய அலகுகள்) எல்லையாக கொண்டு உள்ளது: வடக்கில் ஏட்டோலியா-அகார்னானியா, போசிஸ், வடகிழக்கில் போயோட்டியா, கிழக்கில் அட்டிகா, தென்கிழக்கு மற்றும் தெற்கில் கொரிந்தியா, தென்மேற்கில் அக்கேயா ஆகிய பிராந்தியங்கள் உள்ளன.

இடைக்காலத்தில், இந்த வளைகுடாவானது **லெபாண்டோ வளைகுடா** ( நவ்ப்பக்டசின் இத்தாலிய வடிவம்) என்று அறியப்பட்டது.

கிரேக்க வணிகத் துறைமுகமான பேரேயஸ்  மேற்கு மத்தியதரைக் கடல் மற்றும் எர்மிசர் துறைமுகங்களுக்கு இடையேயான கப்பல் பாதைகள் இந்த வளைகுடாவில் செல்கின்றன.

## புவியியல்
அனடோலியன் புவித் தட்டு மேற்கு நோக்கி நகர்வதால் டெக்டோனிக் பிளவு விரிவடைவதால் வளைகுடா உருவானது, மேலும் ஆண்டுக்கு  ஆக விரிவடைகிறது. சுற்றியுள்ள உரசு முனைகளால்  6.5 ரிக்டர் அளவு வரை நிலநடுக்கம் உருவாக வாய்ப்பு உள்ளது. இருப்பினும் அவை ஒப்பீட்டளவில் அரிதாகவே நிகழக்கூடியவை. 1995 சூன் 15, 1995 அன்று ஏஜியோன் நகருக்கு அருகில் 6.2 ரிக்டர் அளவில் நிலநடுக்கம் ஏற்பட்டது.

## இயற்கை
thumb|வளைகுடாவில் குதிக்கும் கோடிட்ட ஓங்கில்கள்
துடுப்பு திமிங்கலங்கள்  அல்லது ஓங்கில்கள் போன்ற கடற்பாலூட்டிகள் எப்போதாவது கொரிந்தியன் வளைகுடாவிற்குள் நுழைவதாக அறியப்படுகிறது.

## வளைகுடாக்கள் மற்றும் விரிகுடாக்கள்

* அல்கியோனைட்ஸ் வளைகுடா, கிழக்கு
* கிறிஸ்ஸேயன் வளைகுடா ( கிரிஸ்ஸா வளைகுடா), வடக்கு
* ஆன்டிகிரா விரிகுடா, வடக்கு
* டோம்ப்ரைனா (டோம்வ்ரெனா), வடக்கு
* ரியான் ஜலசந்தி, மேற்கு

## தீவுகள்

* டிரிசோனியா (மக்கள் வசிக்கும் ஒரே தீவு), அல்கியோனைட்ஸ் தீவுகள் (தீவுக் கூட்டம்), ஆம்பெலோஸ் (தீவு), ஃபோனியாஸ் (தீவு), பிரசௌதி (தீவு)

## பாலங்கள்

* ரியோ-ஆண்டிரியோ பாலம்

## நகரங்கள் மற்றும் ஊர்கள்
வளைகுடாவிற்கு அடுத்ததாக அமைந்துள்ள முக்கிய ஊர்கள் மற்றும் நகரங்கள், வடமேற்கில் இருந்து கடிகார திசையில் இருந்து, பிராந்திய அலகு வாரியாக தொகுக்கப்பட்டுள்ளது:

* ஏட்டோலியா-அகார்னானியா : ஆன்டிரியோ, நவ்ப்பாக்ட்டஸ்
* ஃபோசிஸ் : கேலக்ஸிடி, இடியா, கிர்ரா
* போயோட்டியா : ஆன்டிகிரா, பராலியா டிஸ்டோமோ
* மேற்கு அட்டிகா
* கொரிந்தியா : லூட்ராகி, கொரிந்த், அசோஸ், வ்ரச்சதி, வேலோ, கியாடோ, கேடோ டிமினியோ , சைலோகாஸ்ட்ரோ
* அக்கீயா : ஐகீரா, டியாகோப்டோ, ஏஜியோ, ரோடோடாஃப்னி, அஜியோஸ் வாசிலியோஸ், அக்தையோ

## கலக்கும் ஆறுகள்
அனைத்து துணை ஆறுகளும் மேற்கிலிருந்து கிழக்காக பட்டியலிடப்பட்டுள்ளன.

### வடக்கு

* மோர்னோஸ்
* பிலிசுடோசின்

### தெற்கு

* செலெம்னோஸ்
* வோலினாயோஸ்
* ஃபோனிகாஸ்
* செலினௌண்டாஸ்
* வௌரைகோஸ்
* கிராதிஸ்
* கிரியோஸ்
* சகோலிட்டிகோஸ்
* ஃபோனிசா
* சித்தாஸ்
* எலிசோனாஸ்
* அசோபோஸ்

## குறிப்புகள்

## வெளி இணைப்புகள்

* கொரிந்த் பிளவு கண்காணிப்பகம்

பகுப்பு:கிரேக்க மொழி வார்த்தைகளைக் கொண்ட கட்டுரைகள்
பகுப்பு:Coordinates on Wikidata
பகுப்பு:கொரிந்து வளைகுடா
அ. சண்முகம்

**அ. சண்முகம்** (*A.Shanmugam*) என்பவர் இந்திய அரசியல்வாதி மற்றும் தமிழகச் சட்டமன்ற முன்னாள் உறுப்பினரும் ஆவார். இவர் கோயம்புத்தூர் மாவட்டம் எட்டிமடை பகுதியினைச் சார்ந்தவர். பிச்சானூர் அரசு மேனிலைப் பள்ளியில் பள்ளிக்கல்வியினை பயின்றுள்ள சண்முகம் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர் 2016 தமிழ்நாடு சட்டமன்றத் தேர்தலில் கிணத்துக்கடவு சட்டமன்றத் தொகுதி அதிமுக வேட்பாளராகப் போட்டியிட்டு வெற்றிபெற்று சட்டமன்ற உறுப்பினராக ஆனார்.

## மேற்கோள்கள்

பகுப்பு:கோயம்புத்தூர் மாவட்ட மக்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
கடோலினியம்(III) ஐதராக்சைடு

**கடோலினியம்(III) ஐதராக்சைடு** (*Gadolinium(III) hydroxide*) Gd(OH)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இதன் நுண் துகள்கள் டிக்லோபெனாக், இபுபுரோபென் மற்றும் நாப்ராக்சன் போன்ற பல்வேறு மருந்துகளின் ஓர் அடுக்காக இருப்பதற்கு சாத்தியமான பயன்பாட்டைக் கொண்டுள்ளன.

## தயாரிப்பு
கடோலினியம்(III) நைட்ரேட்டு சேர்மத்துடன் சோடியம் ஐதராக்சைடு காரத்தைச் சேர்த்து வினைபுரியச் செய்து கடோலினியம்(III) ஐதராக்சைடு தயாரிக்கப்படுகிறது. இது போன்ற பல்வேறு தயாரிப்பு முறைகளும் உள்ளன:
:Gd(NO3)3 + NaOH → Gd(OH)3 + NaNO3
கடோலினியம்(III) ஐதராக்சைடை 307 ° செல்சியசு வெப்பநிலைக்கு சூடேற்றினால் கடோலினியம்(III) ஆக்சைடு-ஐதராக்சைடாக (GdOOH) சிதைகிறது. தொடர்ந்து சூடுபடுத்தப்பட்டால் கடோலினியம்(III) ஆக்சைடாக சிதைகிறது.
## பயன்கள்
காடோலினியம்(III) ஐதராக்சைடு வணிகரீதியான பயன்பாடுகள் எதையும் கொண்டிருக்கவில்லை. இருப்பினும், நச்சுத்தன்மை குறைவு காரணமாக கடோலினியம்(III) ஐதராக்சைடு நுண் துகள்கள் பல்வேறு அழற்சி எதிர்ப்பு மருந்துகளுக்கு பூச்சு முகவராக பயன்படுத்தப்படுகிறது. கடோலினியம்(III) நைட்ரேட்டுடன் கார அயனி பரிமாற்ற பிசின் சேர்ப்பதன் மூலம் இதன் நுண் துகள்கள் தயாரிக்கப்படுகின்றன.

## மேற்கோள்கள்

பகுப்பு:கடோலினியம் சேர்மங்கள்
பகுப்பு:ஐதராக்சைடுகள்